На юбілейным вечары былі адзначаны чытачы-рэкардсмены: сям’я з пятнаццаці чалавек Віктара і Марыі Пракуратаў, уладальніца намінацыі “Розуму палата” Тамара Водзіч, лідары дзіцячага чытання — навучэнцы чацвёртага класа сярэдняй школы з класным кіраўніком Нінай Міхайлаўнай Бузюма, кнігалюб са шматгадовым чытацкім стажам перыёдыкі Іван Чайчыц. Пенсіянерка Вольга Пашкевіч за саракапяцігадовую адданасць бібліятэцы і кнізе ўзнагароджана ў намінацыі “Першая ластаўка”. Званнямі “Міс жаночы раман”, “Бібліямарафонец”, “Містар гістарычны раман” адзначаны кнігалюбы Алена Пракурат, Таццяна Пашкевіч, Віктар Агрэніч адпаведна.